Endrū Skots
Endrū Skots (angļu: Andrew Scott; dzimis 1976. gada 21. oktobrī) ir īru kino, televīzijas un skatuves aktieris. Savas karjeras laikā saņēmis BAFTA televīzijas balvu un divas Olivjē balvas, kā arī nominācijas Emmy balvai un divām Zelta globusa balvām. Kļuvis atpazīstams ar Džeimsa Moriartija lomu BBC seriālā "Šerloks" (2010–2017) par ko saņēmis BAFTA televīzijas balvu. Par lomu seriāla "Asprātīgā sieviete" (Fleabag, 2019) otrajā sezonā saņēmis Kritiķu izvēles televīzijas balvu. Atveidojis lomas arī tādās filmās kā Pride (2014), "007: SPEKTRS" (2015), "Viktors Frankenšteins" (2015), Denial (2016), "Fantastiskā mīlestība un kur to rast" (2016), Handsome Devil (2016) un "1917" (2019). Par lomu filmā "Mēs visi svešinieki" (2023) nominēts Zelta globusa balvai kategorijā "Labākais aktieris drāmas filmā".